Iseloomulikuks näiteks on 1984. aastal "ajaloolase" Krivoðejevi ja Kostini sulest ilmunud raamat "Bitva za Narvu", kus on peatükk lennuväe tegevusest Narva rindel. Selles peatükis puuduvad teated mingisugusestki lennutegevusest Narva kohal 6. ja 7. märtsil. Küll aga kirjeldatakse 8. märtsil toimunud ägedaid õhulahinguid, milles olevat alla tulistatud 55 Saksa lennukit (!?). Nii salati Narva märtsipommitamist nõukogude aja lõpuni. Vähe sellest, veel 1990. aastatel ilmusid kohalikus ajalehes mõnede erupolkovnikute raevukad artiklid "laimu" vastu, nagu oleks Nõukogude lennuvägi Narva hävitanud.